**MESE, MESE, MÁTKA…**

**Digitális pedagógiai módszertannal  
támogatott projektterv**

**(19 × 45 perc)**

Szerző:

**Éder Márta**

Módszertani lektor:

Vásárhelyi Virág

Nyelvi lektor:

Földeáki Andrea

projektterv

|  |
| --- |
| Tantárgyak köre |
| A kerettantervek kiadásának és jóváhagyásának rendjéről szóló 51/2012. (XII. 21.) számú EMMI rendelet alapján:  [Kerettanterv az általános iskola 1–4. évfolyamára](http://kerettanterv.ofi.hu/01_melleklet_1-4/index_alt_isk_also.html)   * [magyar nyelv és irodalom](https://kerettanterv.oh.gov.hu/01_melleklet_1-4/1.2.1_magyar_1-4.doc) * [környezetismeret](https://kerettanterv.oh.gov.hu/01_melleklet_1-4/1.2.5_kornyism_1-4_u.docx), természetismeret * [informatika](https://kerettanterv.oh.gov.hu/01_melleklet_1-4/1.3.3_informat_1-4.doc) * [erkölcstan/etika](https://kerettanterv.oh.gov.hu/01_melleklet_1-4/1.2.4_erkolcstan_1-4.doc) * [vizuális kultúra](https://kerettanterv.oh.gov.hu/01_melleklet_1-4/1.2.7_vizkult_1-4_u.docx) |
| A projekt pedagógiai alapjai |
| Szükséges előismeret és készségek |
| **Fogalmi tudás:** mese, népmese ismerete  **Szükséges készségek:** együttműködési szándék, kommunikációs készség, megfigyelési készség, analitikus, szintetikus gondolkodás, alapszintű számítógép-használat |
| Tartalmi követelmények |
| **Magyar nyelv és irodalom:**   * az anyanyelvi kommunikációs képességek fejlesztése * a szorongásmentes, motivált nyelvi fejlődési környezet megteremtése * az olvasás megszerettetése, az olvasási kedv felkeltése és megerősítése * a nyelvhasználat változatos, adekvát, tanulói tevékenységekre épülő, folyamatos gyakoroltatása * az olvasás-szövegértés és a helyes beszéd képességének fejlesztése * változatos és egyre magasabb szinten történő gyakoroltatás a különféle kommunikációs helyzetekben   **Környezetismeret, természetismeret:**   * a tanuló igényének kialakítása arra, hogy saját testét, illetve szűkebb-tágabb környezetét megismerje, annak egyes elemeit néven nevezze, és az ezekkel kapcsolatos miértekre választ találjon * a természeti jelenségek értelmezése a tanulók életkori sajátosságaihoz igazodva * a tanulók motivációjának, érdeklődésének felkeltése * a környezetünk tudatos megfigyelésének ösztönzése   **Informatika:**   * az informatikai eszközök működésének bemutatása, megértése és alkotó felhasználása * az életkori sajátosságokhoz igazodó internethasználat kockázatainak és lehetőségeinek felismerése * egyszerű grafikai program használata * problémamegoldás informatikai eszközökkel és módszerekkel * az internethasználat szabályai   **Erkölcstan/Etika:**   * a gyerekek értékrendjének, normarendszerének, gondolkodás- és viselkedésmódjának fejlesztése, alakítása * értékek közvetítése * az önálló, felelős és kritikai gondolkodás, valamint a tudatos cselekvés kialakulásának elősegítése   **Vizuális kultúra:**   * az érzékelés különböző formái (például látás, hallás, kinetikus érzékelés) közti kapcsolat tudatosítása, amely a számítógépes környezet bevonásával képes egy újabb, „más minőségű” intermediális szemléletet is kialakítani * a téri-tárgyi világban történő tájékozódás segítése * a kreatív képességek kibontakoztatása |
| Tanulási célok/Tanulási eredmények |
| **Digitális kompetencia:**   * Információ keresése, elemzése, értékelése, megosztása. Az IKT-eszközök magabiztos használata. A digitális alapokon nyugvó tanulás.   **21. századi készségek:**   * Gondolkodásmód: kreativitás és innováció, problémamegoldás, döntéshozatal. * Munkavégzéshez kapcsolódó képesség: együttműködés és csapatmunka. * Életvitelhez kapcsolódó képesség: személyes és társas felelősségvállalás.   **Esztétikai-művészeti tudatosság és kifejezőkészség:**   * Az elképzelések, képzetek, élmények és érzések kreatív kifejezésének elismerése, befogadása mind a hagyományos művészetek nyelvén, mind a média segítségével.   **Anyanyelvi kommunikáció:**   * Annak elérése, hogy az egyén nyelvileg helyes és kreatív módon kapcsolódjon be különböző tevékenységekbe. * Az életkornak megfelelő szókincs, valamint a nyelvtan és az egyes nyelvi funkciók ismerete.   **Szociális és állampolgári kompetencia:**   * Közösségi beilleszkedés, személyközi kapcsolatok gazdagodása. |

|  |  |
| --- | --- |
| A tananyag célrendszerét kifejtő kérdések | |
| Alapkérdés | A népmesék hősei alakíthatják-e, és hogyan a mi életünket? |
| Projektszintű kérdés | Mennyire ismerjük a népmesegyűjtők munkásságát, a népmesék világát?  Mennyire lehetett izgalmas a népmesegyűjtő élete?  Mitől varázslatos a népmesék világa? |
| Tartalmi kérdések | Milyen mesehős-karakterek léteznek?  Milyen erkölcsi értékei vannak a régi meséknek?  Melyek a filmgyártás szépségei, nehézségei?  Hogyan készültek a ’80-as évek mesefilmjei?  Hogyan maradhatunk tudatos nethasználók?  Hogyan őrizzük meg, elevenítsük fel a régi értékeket mai eszközökkel? |
| A projekthez szükséges anyagok és eszközök | |
| Technológia – hardver | |
| PC vagy tablet, okostelefon, fényképezőgép, internet-hozzáférés, projektor, nyomtató, interaktív tábla | |
| Technológia – szoftver | |
| Böngésző, képfeldolgozó program, kiadványszerkesztő, szövegszerkesztő, animáció lejátszáshoz szükséges szoftver.  [Actionbound](https://en.actionbound.com/) (mindennapi kvíz)  [I Wish You T](https://iwishyouto.com/)o (animáció készítése)  [LapodaMese](http://www.lapoda.hu/szoftverek/lapodamese) (digitális mesekészítés felülete)  [LearningApps](https://learningapps.org/display?v=p3j58evkc16) (tankockák)  [Makebadges](https://www.makebadg.es/) (avatár készítése)  [Menti](https://www.menti.com/)  [Mentimeter](https://www.mentimeter.com/)  [Mindomo](http://www.mindomo.com/) (gondolattérkép-készítő felület)  QR Reader (kódolvasó app)  QR Generator (kódkészítő)  [YouTube](https://www.youtube.com/watch?v=ALQ1_GjcSFA)  [WordArt](https://wordart.com/)  [WriteReader](https://app.writereader.com/) (e-book készítése) | |
| A megvalósítás során használt online tartalmak, források linkjei | |
| A magyarság népzenéje – a [forma](https://mek.oszk.hu/02000/02074/html/6.html)  Bihalbocs:   * [Találóstérkép](http://www.bihalbocs.hu/dialektologia_demo/index.html) * [Rokonok](http://www.bihalbocs.hu/dialektologia_demo/rokonok.html) * [Nyelvjárásterületek](http://www.bihalbocs.hu/dialektologia_demo/nyelvjaraster.html) * [Hangoskönyv](http://www.bihalbocs.hu/dialektologia_demo/hangosk.html)   [LearningApps](https://learningapps.org/display?v=p3j58evkc16)-tankockák:   * [Csoportosítsd a jellemzőket!](https://learningapps.org/view7258501) (Népmese/Műmese) * [Húzd a tulajdonságokat a szereplőkhöz!](https://learningapps.org/view7258313) * [Melyik népköltészeti alkotásra ismersz rá?](https://learningapps.org/view8121504) * [Melyik népköltészeti alkotásra ismersz rá? (kakukktojás)](https://learningapps.org/view8121566) * [Rendezd sorba a képeket!](https://learningapps.org/view7258270) * [Rendezd sorba a történéseket!](https://learningapps.org/view7258346)   [Magyar Néprajzi Lexikon](https://mek.oszk.hu/02100/02115/html/1-3.html#1-6):   * [népművészet](http://mek.oszk.hu/02100/02115/html/3-2147.html)   [Magyar vagyok](http://www.magyarvagyok.hu/):   * [Magyar motívumok gyűjteménye](http://www.magyarvagyok.hu/kultura/hungarikum/folklor/kezmuvesseg/3295-Magyar-motivumok-gyujtemenye.html)   [nepmuveszet.lap.hu](https://nepmuveszet.lap.hu/)  [Néprajzi Múzeum](https://www.neprajz.hu/)  Prezi:   * [Huszak Ágnes: Népköltészeti alkotások](https://prezi.com/lkyedpmds1li/nepkolteszeti-alkotasok/)   Sulinet:   * [A magyar néptánc típusai](https://tudasbazis.sulinet.hu/hu/muveszetek/tanc-es-drama/a-magyar-neptanc-tipusai/a-magyar-neptanc-tipusai-bevezeto/a-magyar-neptanc-tipusai-bevezeto)   YouTube:   * [A só (mese) – Előadja: Szabó Gyula](https://www.youtube.com/watch?v=26LDMX8v82g) * [Magyar népmesék: A só](https://www.youtube.com/watch?v=2N4BvZJjk2Q) * [Magyar népmesék zenéje 1.](https://www.youtube.com/watch?v=oU6l8qtG0BY) * [Matyó Wedding – Girl Requesting](https://www.youtube.com/watch?time_continue=265&v=cBRb6BlPwxc) * [Mátyás király meséi főcímdala](https://www.youtube.com/watch?v=-GLFRTM6nW8) * [Palócföldi mesemondók: Furfangos mese](https://www.youtube.com/watch?v=dX830RdjXf0) * [Szabó Gyula: A macskacicó](https://www.youtube.com/watch?v=tI3d4oeXBPY) | |
| Nyomtatott források és eszközök | |
| QR-kódok nyomtatva (a tankockákhoz)  Értékelőtáblázat | |

értékelési terv

|  |  |  |
| --- | --- | --- |
| Az értékelés időrendje | | |
| A projektmunka megkezdése előtt | Mialatt a tanulók a projekten dolgoznak és feladatokat végeznek | A projektmunka befejeztével |
| * ötletláda * szófelhő * gondolattérkép | * mindennapi kvíz * együttműködésre vonatkozó önértékelő lap * digitális napló ellenőrzése: virtuális osztályterem | * digitális mesék értékelése * a mindennapi kvíz %-os értékelése, eredményhirdetés * együttműködésre vonatkozó értékelőlap * rajzpályázat eredményhirdetése |
| Értékelési összefoglaló | | |
| **1. A PROJEKTMUNKA MEGKEZDÉSE ELŐTT**  **Ötletláda** *(1. sz. melléklet)*  A projekt megkezdése előtti héten ötletláda kerül kihelyezésre. Az ötletláda mellett megjelenítjük a projekt alapkérdését és tájékoztatjuk a diákokat a tervezett projektről. Ezt követően kérjük őket arra, hogy osszák meg velünk azzal kapcsolatos ötleteiket, javaslataikat, hogy milyen tevékenységeket végeznének el szívesen, milyen digitális és nem digitális eszközökkel a projekt alatt. Javaslataikat a kihelyezett ládába a projekt indítása előtt legalább egy héttel dobják be. A beérkezett javaslatokat a *diákönkormányzattal együtt értékeljük*, és építjük be a projektbe.  A beérkezett ötleteket a diákok és a pedagógusok az alábbi szempontok alapján válogatják:   * Mennyire kapcsolódik az adott tevékenység a projekt alapkérdéséhez? * Megvalósítható-e a rendelkezésre álló eszközökkel? * Az adott tevékenység időigénye alapján megvalósítható-e tanórán vagy tanórán kívüli időben, beépíthető-e az iskola rendjébe? * Mennyire érdekes, kreatív a beérkezett ötlet?   **Szófelhő** *(2. sz. melléklet)*  A projektmunka megkezdése előtt a diákok előzetes ismereteit egy fogalomgyűjtemény alapján mérjük fel. A „Mi minden jut eszedbe a népmesékről?” kérdésre adott válaszaikból a gyerekek szófelhőt készítenek a [WordArt.com](https://wordart.com/) segítségével.  **Gondolattérkép** *(3. sz. melléklet)*  A szófelhőn található hívószavak segítségével az ismeretek felelevenítésén túl a diákok csoportokban dolgozva gondolattérképet készítenek a [Mindomo](http://www.mindomo.com/) segítségével. A csoportok munkáit aztán összegezzük, kiegészítjük, tisztázzuk az ismert összefüggéseket, az új összefüggéseket pedig feljegyezzük. Így kerülnek megfogalmazásra a projekt fő kérdései.  Az elkészült gondolattérkép adja meg a projekt kiindulási alapját, s rávilágít arra, hogy mely területek hiányosak, mely kérdések várnak válaszra.  A gondolattérképet minden nap kiegészítjük, formáljuk, ahogyan bővülnek a gyerekek ismeretei. Így a projekt során a gondolkodási műveletek fejlődése egyértelműen nyomon követhető.  A gondolattérkép formálását a pedagógus koordinálja, segíti a napok végén, értékelését az adott pedagógus végzi, így a visszacsatolás folyamatos. A gondolattérkép tehát a tanulási folyamat egyik kézzel fogható bizonyítéka.  **2. A PROJEKTMUNKA SORÁN**  **Mindennapi kvíz** *(4. sz. melléklet)*  A mindennapi kvíz megvalósítása az [Actionbound](https://en.actionbound.com/) applikáció segítségével történik. A pedagógus a nap végén megadja a tanulóknak a QR-kódot, mellyel elérhető lesz számukra az adott naphoz tartozó 2 db kvízkérdés. A kvíz egyetlen kitöltést enged minden tanulónak, s rögtön mutatja is az eredményt. A pedagógus másnap reggel beírja a tanulók teljesítményét a tanteremben elhelyezett összesítő táblázatba, így a verseny részeredményei nyomon követhetők a gyerekek számára is.  Az Actionbound használatával azonnali visszacsatolást kap a tanuló a feladatlap kitöltése után.  **Digitális napló** *(5. sz. melléklet)*  A projekt során minden osztály a [LearningApps.org](http://www.learningapps.org/) felületen létrehozott virtuális osztályteremben gyűjti az elkészült produktumokat, ötleteket, filmeket, fotókat.  A felületen az osztályfőnök egy online faliújságot hoz létre, s ő is koordinálja azon a tevékenységeket.  **Együttműködésre vonatkozó önértékelési lap** *(6. sz. melléklet)*  A tanulók minden nap végén kitöltenek egy [együttműködésre vonatkozó önértékelési lapot](https://docs.google.com/forms/d/1FPpUYg_B1tAk1Kvxf0a4_kQPkfEdZrhdaH8T2Fz8OHQ/viewform?edit_requested=true), melyeket a digitális naplóba tesznek, így a projekt zárásakor össze tudjuk hasonlítani azokat, és láthatóvá válik a fejlődés. Az önértékelési lap (részei: részvétel, csapatmunka, tisztelet) egy online kérdőív.  A projekt zárásakor kitöltött önértékelési lap feldolgozását segítő tanítói kérdések:   * Hogy érezted magad a csoportmunka során? Mi lehet ennek az oka? * Mi volt az erősséged az együttműködés során? * Szerinted miben tudnál fejlődni? * Mi okozott nehézséget a csoportmunka során? (egymás meghallgatása, ötletek elfogadása, saját ötleteid megosztása, érvelés, vita)   **3. A PROJEKTMUNKA VÉGÉN**  **Eredményhirdetések**  A *mindennapi kvíz* összesítő lap alapján kihirdetjük a projekt legeredményesebb tanulóját. Ez egyéni elismerés, amely a megszerzett tudást, ismeretet méri.  A digitális naplóban összegyűjtött *együttműködési önértékelési lapok* összehasonlításával láthatóvá válik a fejlődés iránya. A pedagógus irányított kérdéseivel minden tanuló saját maga összegzi az önértékelési lapok alapján saját fejlődését.  A témában meghirdetett *rajzpályázat értékelése*, eredményhirdetés: a beérkezett munkák értékelésében részt vesz a diákönkormányzat is. A rajzpályázat értékelése korosztályonként történik, hiszen a rajzpályázat az iskola valamennyi tanulójához szólt, nem csak a projektben aktívan érintett 1–4. osztályokhoz.  A *digitális mesék értékelése*: a pedagógusok mellett a diákönkormányzat is részt vesz az értékelésben, a népmesékhez készített diák, illetve diasorozatok bemutatása a projektet záró esemény.  A népmesék illusztrációját, a diasorozatot a tanulók a [LapodaMese](http://www.lapoda.hu/szoftverek/lapodamese) *(7. sz. melléklet)* segítségével készítik el csoportosan.  Az értékelési szempontokat a feladat kiadásakor megkapják a csoportok, valamint az értékelésben részt vevők is. Szempontok:   * szöveghűség * kreativitás * aprólékos, részletes megjelenítés * a formák, figurák életszerű elhelyezése * a népmese hangulatának képi megjelenítése.   A projekt osztályonkénti produktuma a LearningApps felületén létrehozott online faliújság.  A [Mentimeter](https://www.mentimeter.com/) segítségével lehetőséget adunk a tanulóknak a visszajelzésre, ezáltal az értékelés azon formája is megvalósul, mely fontos visszacsatolás a projekt eredményességét tekintve. A menti.com segítségével a diákok számot adnak a megszerzett ismeretekről, mely összehasonlítva a bemeneti mérésként használt Mentimeter szófelhővel, megmutatja a tanulási eredményeket. | | |

a projekt menete

|  |
| --- |
| Projektleírás |

|  |
| --- |
| 1. szakasz |
| **Projekt előkészítése, érdeklődés felkeltése (2 óra):**  A projekt előkészítő szakaszában **rajzpályázatot** hirdetünk az alábbi témákban: mesehősök, mesei helyszínek, meseillusztráció. A pályázatra készített produktumokból a projekt teljes időtartama alatt az iskola aulájában **kiállítást** rendezünk be, melynek része több digitális képkeret is. A digitális képkeretekben népmesékhez kapcsolódó képek váltakoznak. A kiállított műveket a gyerekek lefotózzák, s a projekt végén e-book formájában megjelenítik.  **Mindennapi kvíz (1-2 óra):**   * 1–2. évfolyam: 1 óra * 3–4. évfolyam: 2 óra   Előzetes feladat: az [Actionbound](https://en.actionbound.com/) alkalmazás letöltése a tanulói tabletre vagy okostelefonra.  A diákok minden nap kapnak egy QR-kódot (*4. sz. melléklet*), melyet az ActionBound applikációval beolvasva eljutnak a kvízkérdésekhez. Minden nap maximum 20 pontot lehet gyűjteni, de a rossz válasz pontlevonással jár. A pontokat minden osztályban a pedagógus vezeti naprakészen, így biztosítva a versenyhelyzetet.  **Bemeneti mérés: Szófelhő/gondolattérkép készítése (1 óra):**   * 1–2. évfolyam: Szófelhő készítése * 3–4. évfolyam: Gondolattérkép készítése   Szófelhő, gondolattérkép segítségével a meglévő ismeretek felelevenítése, csoportok alakítása, célok, feladatok meghatározása.  **Gyűjtőmunka: Mi a népművészet? Mi minden tartozik a népművészethez? (1 óra):**  A diákok információt gyűjtenek arról, hogy mi mindent rejt a népművészet. Olyan dolgot keressenek, amit érdekesnek találnak, s talán még nem hallottak róla.  Ajánlott segédanyag: [nepmuveszet.lap.hu](https://nepmuveszet.lap.hu/), [népművészet](http://mek.oszk.hu/02100/02115/html/3-2147.html), [Magyar Néprajzi Lexikon](https://mek.oszk.hu/02100/02115/html/1-3.html#1-6)  **Gyűjtőmunka rendszerezése (1 óra):**   * 1–2. évfolyam: A tanulók rendszerezik az összegyűjtött információkat, s azokat címszavakba foglalva, kreatívan (szín, forma) szófelhőbe foglalják. * 3–4. évfolyam: A tanulók rendszerezik az összegyűjtött információkat, s azokat címszavakba foglalva, kreatívan (kép, ikon használatával) gondolattérkép formájában rögzítik. |

|  |
| --- |
| 2. szakasz |
| **Mik a népköltészet epikus műfajainak a jellemzői? (2 óra)**  A tanulók 1 órában a már ismert népköltészeti alkotásokat, műveket csoportosítják megadott szempontok szerint (népdal, népmese, találós kérdés stb.).  Újabb 1 órában animációt készítenek a tanulók egy ismert népköltészeti műhöz, ehhez a [I Wish You T](https://iwishyouto.com/)o felületet használják.  **Gyűjtőmunka: Milyen nyelvjárások léteznek? (1 óra)**  A tanulók a nyelvjárásokkal ismerkednek az alábbi internetes oldalak segítségével: [Találóstérkép](http://www.bihalbocs.hu/dialektologia_demo/index.html), [Rokonok](http://www.bihalbocs.hu/dialektologia_demo/rokonok.html), [Nyelvjárásterületek](http://www.bihalbocs.hu/dialektologia_demo/nyelvjaraster.html), [Hangoskönyv](http://www.bihalbocs.hu/dialektologia_demo/hangosk.html)  Órák után kerül sor a gondolattérkép kiegészítésére.  **A só című mese feldolgozása (2 óra)**  A diákok megismerkednek A só című mesével, a népmesék főcímdalával, valamint híres mesemondónkkal, Szabó Gyulával.  **Avatár készítése (2 óra)**  A tanulók elkészítik kedvenc meseszereplőjüket avatár formában. Használt felület: [Makebadges](https://www.makebadg.es/) |

|  |
| --- |
| 3. szakasz |
| **Saját mese megelevenítése digitális eszközökkel: Milyen igazságtalanság érhet ma egy embert? (3 óra)**  A gyerekek a fenti kérdésből kiindulva, saját életükből példát hozva megalkotják saját meséjüket. A tanulók az általuk kitalált meséhez 3 óra alatt készítenek egy-egy diasorozatot. A diasorozat digitálisan készül a LapodaMese nevű program segítségével. Az elkészült diasorozatok a projektet záró események között szerepelnek, ezért addig még csiszolhatják azt a tanulók. Innentől a folyamatos ötletelésé a főszerep.  **e-book létrehozása (2 óra)**  A tanulók online e-bookot hoznak létre a rajzpályázatra beérkezett rajzok fotózása után a [WriteReader](https://app.writereader.com/) felületen. |

|  |
| --- |
| 4. szakasz |
| **A projekt zárása (1 óra)**  Eredményhirdetések, értékelések.  Szemezgetés a digitális naplóból: a diákok által feltöltött produktumok bemutatása.  A projekt zárása során értékeljük a projekt produktumait, bemutatjuk a projekt összefoglaló videóját.  Bemutatásra kerül:   * 2-3 diafilm (azok, melyekhez az írás mellett hangot is rögzítettek a diákok) * 4-5 animáció (Találd ki, melyik meseszereplő vagyok!) * összefoglaló videó (időtartama max. 3 perc, a projektvezető pedagógus készíti el PowerPointban, néhány diák segítségével a projekt során készített fotókból)   Tanulói visszajelzés felülete: [menti.com](https://www.menti.com/)  Feladat: egy szóval jellemezd a projektet!  **Utómunka: összefoglaló videó megosztása (1 óra)**  Szükséges eszközök: tanulói laptop, interaktív tábla, okostelefon, tablet  A videó megosztásának színterei: iskolaújság, iskola közösségi oldala, iskola YouTube csatornája, helyi média, iskola honlapja  A videó megosztásáért a projektvezető pedagógus felel, de a munkában önkéntes alapon részt vesznek a 4. évfolyamos diákok is. |

|  |
| --- |
| Bemeneti mérés: Szófelhő készítése – óraterv (1–2. évfolyam)  Időtartam: 1 óra |

|  |  |  |  |
| --- | --- | --- | --- |
| Idő | Tevékenység | Munkaforma | Eszközök |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 5 perc | **Motiváció:**  Zenehallgatás: [Magyar népmesék zenéje 1.](https://www.youtube.com/watch?v=oU6l8qtG0BY)  „Mi jut eszedbe a zenéről? Mi mindent tudsz a népmesékről?” | frontális, szemléltetés, beszélgetés | interaktív tábla vagy projektor |
| 1 perc | **Célkitűzés:**  „Készítsünk szógyűjteményt a témában!” | frontális, közlés |  |
| 7 perc | **Az online felület bemutatása:**  [WordArt.com](https://wordart.com/) | frontális | interaktív tábla vagy projektor |
| 25 perc | **Szófelhő készítése, mentése, megosztása**  *Differenciálás:*  1. évfolyam: a gyerekek papíron készítik, majd az interaktív táblán a pedagógus összegzi | csoport vagy páros munka | interaktív tábla vagy projektor, tablet vagy asztali számítógép |
| 5 perc | **Összegzés, értékelés:**  Értékelési szempontok: tématartás, kreativitás, vizuális megjelenés, egyediség  Szófelhők mentése, megosztása, néhány bemutatása | frontális | interaktív tábla vagy projektor |

|  |
| --- |
| Bemeneti mérés: Gondolattérkép készítése – óraterv (3–4. évfolyam)  Időtartam: 1 óra |

|  |  |  |  |
| --- | --- | --- | --- |
| Idő | Tevékenység | Munkaforma | Eszközök |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 5 perc | **Motiváció:**  Zenehallgatás: [Magyar népmesék zenéje 1.](https://www.youtube.com/watch?v=oU6l8qtG0BY)  „Mi jut eszedbe a zenéről? Mi mindent tudsz a népmesékről?” | frontális, szemléltetés, beszélgetés | interaktív tábla vagy projektor |
| 1 perc | **Célkitűzés:**  „Készítsünk gondolattérképet a témában!” | frontális, közlés |  |
| 7 perc | **Az online felület bemutatása:**  [Mindomo](http://www.mindomo.com/) | frontális | interaktív tábla vagy projektor |
| 25 perc | **Gondolattérkép készítése, mentése, megosztása**  *Differenciálás:*  Az ügyesebb digitáliseszköz-használóktól elvárás a színek, ikonok használata. | csoport vagy páros munka | interaktív tábla vagy projektor, tablet vagy asztali számítógép |
| 5 perc | **Összegzés, értékelés:**  Értékelési szempontok: tématartás, kreativitás, vizuális megjelenés, egyediség  Gondolattérkép mentése, megosztása, néhány bemutatása | frontális | interaktív tábla vagy projektor |

|  |
| --- |
| Gyűjtőmunka – óraterv (1–4. évfolyam)  Időtartam: 1 óra |

| Idő | Tevékenység | Munkaforma | Eszközök |
| --- | --- | --- | --- |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 3 perc | **Motiváció:**  Népi találós kérdés: „Találd ki, mire gondolok!”  *Báránynak nevezed, bár nem béget soha,*  *nincs bunda a hátán, se füle, se foga.*  *Fent karikáz az égi vizekben,*  *szellő fúvására ide-oda lebben. Mi az?*  *Differenciálás:*  3–4. évfolyam: Népi mondóka:  *Hátamon a zsákom, zsákomban a mákom.*  *Mákomban a rákom, kirágta a zsákom.*  *Kihullott a mákom, elszaladt a rákom.*  *Aki látja károm, szedje fel a mákom, fizesse meg mákom!*  „Kit tudja emlékezetből elmondani? Ki tudja egy levegővétellel elmondani?” | frontális, beszélgetés | interaktív tábla vagy projektor |
| 1 perc | **Célkitűzés:**  „A találós kérdések, mondókák a nép ajkán születtek meg, csakúgy, mint oly sok minden más. Gyűjtsetek hasonló érdekes dolgokat, melyek a népművészethez, népköltészethez köthetők!  Leginkább arra vagyok kíváncsi, hogy a népművészet megtalálható-e napjainkban is?” | frontális, közlés |  |
| 3 perc | **Szervezési feladat:**  Csoportalakítás népi mondókával:  „*Apacuka, fundaluka,*  *Fundakávé, kamanduka,*  *Ab-cug, funda-luk,*  *Funda kávé ka-man-duk.”* | frontális | interaktív tábla vagy projektor |
| 25 perc | **Irányított gyűjtőmunka:**  A csoportok borítékban kapják a linket, s a fő kérdéseket:  1. csoport: [nepmuveszet.lap.hu](https://nepmuveszet.lap.hu/)   * Mi a népművészet? * Melyek a népművészet fő jellemvonásai?   2. csoport: [forma](https://mek.oszk.hu/02000/02074/html/6.html)   * Milyen a magyar népdalok többsége? Keress magyar népdalt!   3. csoport: [A magyar néptánc típusai](https://tudasbazis.sulinet.hu/hu/muveszetek/tanc-es-drama/a-magyar-neptanc-tipusai/a-magyar-neptanc-tipusai-bevezeto/a-magyar-neptanc-tipusai-bevezeto)   * A magyar néptáncok többnyire mit fejeztek ki? * A magyar néptáncnak mely típusait különböztetjük meg?   4. csoport: [Magyar motívumok gyűjteménye](http://www.magyarvagyok.hu/kultura/hungarikum/folklor/kezmuvesseg/3295-Magyar-motivumok-gyujtemenye.html)   * Milyen magyar népi motívumokat ismersz? Keress példát használati tárgyakon! Jegyzetelés papíron.   *Differenciálás:*  Ahol tableten dolgoznak a gyerekek, ott a linkeket QR-kód formájában kapják meg.  3–4. évfolyam:  5. csoport (nehezebb gyűjtőmunka): [Magyar Néprajzi Lexikon](https://mek.oszk.hu/02100/02115/html/1-3.html#1-6)   * Mivel foglalkozik a Magyar Néprajzi Lexikon? | csoport | borítékok, interaktív tábla, csomagolópapír |
| 10 perc | **Összegzés:**  „Osszuk meg egymással, hogy ki milyen érdekes dolgot talált!” | frontális | interaktív tábla vagy projektor |
| 1 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Gyűjtőmunka rendszerezése – óraterv (1–2. évfolyam)  Időtartam: 1 óra |

| Idő | Tevékenység | Munkaforma | Eszközök |
| --- | --- | --- | --- |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 4 perc | **Motiváció:**  Szófelhő kivetítése  „Mi mindent tudtunk meg a gyűjtőmunka során?” | frontális, beszélgetés | interaktív tábla vagy projektor |
| 2 perc | **Célkitűzés:**  „Próbáljuk meg címszavakba foglalni mindazt, amit online gyűjtöttetek!” | frontális, közlés | projektor vagy interaktív tábla |
| 27 perc | **A szófelhő kiegészítése:**  „Ki melyik szóval egészítené ki a szófelhőnket? Miért? Röviden fogalmazz!”  Témakörök: népművészet, népzene, néptánc, népi motívumok, néprajz (ezeket dolgozták fel korábban a csoportok).  *Differenciálás:*  Ügyesebb tanulók készíthetnek tableten vagy asztali számítógépen saját szófelhőt. | frontális | interaktív tábla |
| 8 perc | **Összefoglalás:**  Kisfilm megtekintése: [Matyó Wedding – Girl Requesting](https://www.youtube.com/watch?time_continue=265&v=cBRb6BlPwxc)  „Elmondtuk, hogy a népi művészet ma is köztünk él, jelen van. Erre nézzünk egy példát!” | frontális | interaktív tábla vagy projektor |
| 2 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Gyűjtőmunka rendszerezése – óraterv (3–4. évfolyam)  Időtartam: 1 óra |

| Idő | Tevékenység | Munkaforma | Eszközök |
| --- | --- | --- | --- |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 4 perc | **Motiváció:**  Gondolattérkép kivetítése  *„*Mi mindent tudtunk meg a gyűjtőmunka során?” | frontális, beszélgetés | interaktív tábla vagy projektor |
| 2 perc | **Célkitűzés:**  „Próbáljuk meg címszavakba foglalni mindazt, amit online gyűjtöttetek!” | frontális, közlés | projektor vagy interaktív tábla |
| 27 perc | **Gondolattérkép kiegészítése:**  „Ki melyik szóval egészítené ki a gondolattérképet? Miért? Röviden fogalmazz!”  Témakörök: népművészet, népzene, néptánc, népi motívumok, néprajz (ezeket dolgozták fel korábban a csoportok).  *Differenciálás:*  Ügyesebb tanulók készíthetnek tableten vagy asztali számítógépen saját gondolattérképet. | frontális | interaktív tábla |
| 8 perc | **Összefoglalás:**  Kisfilm megtekintése: [Matyó Wedding – Girl Requesting](https://www.youtube.com/watch?time_continue=265&v=cBRb6BlPwxc)  „Elmondtuk, hogy a népi művészet ma is köztünk él, jelen van. Erre nézzünk egy példát!” | frontális | interaktív tábla vagy projektor |
| 2 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Népköltészeti alkotások csoportosítása – óraterv (1–4. évfolyam)  Időtartam: 1 óra |

| Idő | Tevékenység | Munkaforma | Eszközök |
| --- | --- | --- | --- |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 3 perc | **Motiváció:**  Meserészlet bejátszása: *Kukurikú, török császár, add vissza a gyémánt-félkrajcáromat!*  „Melyik meséből van ez a részlet?” | frontális, beszélgetés | interaktív tábla vagy projektor |
| 2 perc | **Célkitűzés:**  „Utazzunk el a mesék szárnyán a népköltészet világába! Kíváncsi vagyok, hogy mennyi népköltészeti alkotást ismersz.” | frontális, közlés | projektor vagy interaktív tábla |
| 25 perc | **Népköltészeti alkotások felelevenítése, csoportosítása:**   * „Szerinted a népi játékok már kimentek a divatból? Mondj egy népi játékot!” (ugróiskola) * „Kire mondják, hogy *itatja az egereket*?” (aki sír) – „Ezt hova sorolnád?” (szólásmondás) * „Ki tud mondani egy találós kérdést?” – „Látjátok, nem koptak ki az életünkből.” * „Ki tudja folytatni? *Hétfőn hentereg, Kedden…” –* „Ez vajon hova sorolható?” (mondóka) * „Mit jelent ez a közmondás? *Madarat tolláról, embert barátjáról.”* * „Keress az olvasókönyvedben népmeséket! Melyik tetszik neked a legjobban, miért?” | frontális | interaktív táblán szavak:  *mondóka, népmese, népdal, kiszámoló, szólásmondások, találós kérdés, közmondások, nyelvtörők, népi játékok*  4. évfolyam: plusz egy szó a táblán: *monda* |
| 13 perc | **Összefoglalás:**  Tankocka: meghatározások, fogalmak csoportosítása – [Melyik népköltészeti alkotásra ismersz rá?](https://learningapps.org/view8121504)  „Láthatjuk, hogy a népköltészet nagyon is jelen van a mindennapjainkban. Tudsz még példát mondani?”  *Differenciálás:*  3–4. évfolyam: [Melyik népköltészeti alkotásra ismersz rá? (kakukktojás)](https://learningapps.org/view8121566) | frontális | interaktív tábla vagy projektor |
| 2 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Animáció készítése – óraterv (1–4. évfolyam)  Időtartam: 1 óra |

| Idő | Tevékenység | Munkaforma | Eszközök |
| --- | --- | --- | --- |
| 1 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 2 perc | **Motiváció:**  Zenehallgatás: [Magyar népmesék zenéje 1.](https://www.youtube.com/watch?v=oU6l8qtG0BY) | frontális  szemléltetés | interaktív tábla vagy projektor |
| 2 perc | **Célkitűzés:**  „Ma megelevenítheted legkedvesebb népmesédet. Legyél kreatív, s csak a végén áruld el, hogy melyik meséhez készítetted az animációt!” | frontális  közlés | projektor vagy interaktív tábla |
| 8 perc | **Online felület megismerése:**  Az [I Wish You T](https://iwishyouto.com/)o felület megismerése, funkcióinak kipróbálása lépésről lépésre. | frontális | interaktív tábla |
| 20 perc | **Animáció elkészítése:**  Szempontok megadása: egyediség, kreativitás, témahűség, mesés szín- és formavilág  *Differenciálás:*  Bátortalanabb diákok párban is dolgozhatnak. | egyéni | interaktív tábla vagy projektor |
| 10 perc | **Produktumok bemutatása:**  Animációk megtekintése, mesecímek kitalálása | frontális | táblagép vagy asztali számítógép |
| 2 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Gyűjtőmunka – óraterv (1–4. évfolyam)  Időtartam: 1 óra |

| Idő | Tevékenység | Munkaforma | Eszközök |
| --- | --- | --- | --- |
| 2 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 8 perc | **Motiváció:**  Egy bizonyos nyelvjárás meghallgatása: [Hangoskönyv](http://www.bihalbocs.hu/dialektologia_demo/hangosk.html)  „Értettél minden egyes szót? Mi lehet ennek az oka? Mit tapasztaltál? Hallottál valakit már hasonlóan beszélni?” | frontális, beszélgetés | interaktív tábla vagy projektor |
| 2 perc | **Célkitűzés:**  „Nyelvjárásokkal fogunk megismerkedni!” | frontális, közlés | projektor vagy interaktív tábla |
| 5 perc | **Fogalom meghatározása:**  Nyelvjárás: [magyar nyelvjárások](https://hu.wikipedia.org/wiki/Magyar_nyelvj%C3%A1r%C3%A1sok)  *Differenciálás:*  1–2. évfolyam: frontális; 3–4. évfolyam: páros munka | frontális | interaktív tábla |
| 8 perc | **Online kutatómunka:**  „Végezzetek kutatómunkát az alábbi felületen: [Rokonok](http://www.bihalbocs.hu/dialektologia_demo/rokonok.html)  Nézzétek meg, hogy lakóhelyünk mely településekkel mutat rokonságot!” | páros | interaktív tábla vagy projektor, táblagép vagy asztali számítógép |
| 10 perc | **Palócföldi mesemondó meghallgatása:**  [Furfangos mese](https://www.youtube.com/watch?v=dX830RdjXf0) | frontális | interaktív tábla vagy projektor |
| 8 perc | **„Próbáld ki, te is tudsz-e nyelvjárásban mesét olvasni?”** | frontális | kisszék, mesekönyv |
| 2 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| A só című mese feldolgozása – óraterv (1–4. évfolyam)  Időtartam: 2 óra |

| Idő | Tevékenység | Munkaforma | Eszközök |
| --- | --- | --- | --- |
| 2 perc | **Szervezési feladatok:**  Eszközök előkészítése. 1–2. évfolyamon: csak digitális táblára (vagy projektorra) van szükség. | frontális | asztali számítógép vagy tablet, interaktív tábla vagy projektor |
| 4 perc | **Motiváció:**  Varázsdobozban tárgyak (korona, só, palást, tányér, …)  „Húzzatok ki tárgyakat a dobozból, s találjátok ki, melyik mesével fogunk foglalkozni!” | frontális, beszélgetés, szemléltetés | varázsdoboz |
| 2 perc | **Célkitűzés:**  „A só című mesét dolgozzuk fel!” | frontális, közlés | projektor vagy interaktív tábla |
| 7 perc | **A mese megismerése:**  1–2. évfolyam: [Magyar népmesék: A só](https://www.youtube.com/watch?v=2N4BvZJjk2Q), 3–4. évfolyam: [A só (mese) – Előadja: Szabó Gyula](https://www.youtube.com/watch?v=26LDMX8v82g) | frontális | interaktív tábla |
| 15 perc | **A mese feldolgozása:**  „Hogyan jellemeznétek a királyt? Hogyan viselkedett a lányával? Te hogy tettél volna? Ki segített a királylánynak ráébreszteni az apját az igazságra? A te életedben volt már, hogy igazságtalanság ért? Hogyan oldottad meg?” | frontális, beszélgetés |  |
| 10 perc | **Játékos feldolgozás tankockával:**  események sorba rendezése: [Rendezd sorba a történéseket!](https://learningapps.org/view7258346) | egyéni, ill. 1–2. évf.: frontális munkaforma | interaktív tábla vagy projektor, tablet vagy asztali számítógép |
| 10 perc | **Játékos feldolgozás tankockával:**  tulajdonságok válogatása: [Húzd a tulajdonságokat a szereplőkhöz!](https://learningapps.org/view7258313) | frontális | interaktív tábla vagy projektor, tablet vagy asztali számítógép |
| 10 perc | **Játékos feldolgozás tankockával:**  képek sorba rendezése: [Rendezd sorba a képeket!](https://learningapps.org/view7258270) | frontális | interaktív tábla vagy projektor, tablet vagy asztali számítógép |
| 10 perc | **Játékos feldolgozás tankockával:**  csoportosítás: [Csoportosítsd a jellemzőket!](https://learningapps.org/view7258501) | frontális | interaktív tábla vagy projektor, tablet vagy asztali számítógép |
| 15 perc | **Ismerjük meg Szabó Gyula mesemondót!**  [Szabó Gyula: A macskacicó](https://www.youtube.com/watch?v=tI3d4oeXBPY) | frontális | interaktív tábla vagy projektor |
| 5 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Avatár készítése – óraterv (1–4. évfolyam)  Időtartam: 2 óra |

| Idő | Tevékenység | Munkaforma | Eszközök |
| --- | --- | --- | --- |
| 3 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 10 perc | **Motiváció:**  Avatár-kép (forrás: Pixabay):    „Mit tudsz megállapítani a személyekről? Melyik lehet komoly, vicces, kedves, mogorva stb.?” | frontális, szemléltetés | interaktív tábla vagy projektor |
| 2 perc | **Célkitűzés:**  „Kedvenc meseszereplődet kell hasonló módon megformálni.” | frontális, közlés |  |
| 20 perc | **Online felület megismerése:**  A [Makebadges](https://www.makebadg.es/) felület megismerése, funkcióinak kipróbálása lépésről lépésre | frontális | interaktív tábla |
| 5 perc | **Szempontok meghatározása:**  Szempontok: egyediség, kreativitás, érzelmek kifejezése, mesés szín- és formavilág | egyéni | interaktív tábla vagy projektor |
| 30 perc | **Avatárok készítése:**  meseszereplők (jók/rosszak) | egyéni | tábalgép vagy asztali számítógép |
| 15 perc | **Avatárok bemutatása a társaknak** | frontális | tábalgép vagy asztali számítógép |
| 5 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| Diasorozat készítése – óraterv (1–4. évfolyam)  Időtartam: 3 óra  Előzetes tevékenység: a LapodaMese letöltése az eszközökre |

| Idő | Tevékenység | Munkaforma | Eszközök |
| --- | --- | --- | --- |
| 3 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 10 perc | **Motiváció:**  Diavetítés: A Só című mese diavetítése, olvasása | frontális, szemléltetés | diavetítő, diafilm |
| 2 perc | **Célkitűzés:**  „Készítsünk mi is diafilmet modern eszközökkel!” | frontális, közlés |  |
| 20 perc | **Online felület megismerése:**  A [LapodaMese](http://www.lapoda.hu/szoftverek/lapodamese) felület megismerése, funkcióinak kipróbálása lépésről lépésre. | frontális | interaktív tábla |
| 5 perc | **Szervezési feladatok:**  Csoportok kialakítása | frontális | csoportkártyák |
| 15 perc | **Feladat meghatározása:**  „Találjatok ki saját mesét arról, hogy milyen igazságtalanság érhet ma egy embert! Írjátok a diák alá a szöveget, törekedjetek az események minél meseszerűbb megjelenítésére!”  Szempontok megadása: egyediség, kreativitás, témahűség, mesés szín- és formavilág | csoport | interaktív tábla vagy projektor, kivetített szöveg: *„Milyen igazságtalanság érheti ma az embert?”* |
| 25 perc | **Diák készítése**  Figurák kiválogatása, háttér kiválasztása, kellékek, szerkesztés | csoport | tábalgép vagy asztali számítógép |
| 25 perc | **Szöveg megalkotása, hozzáigazítás a diaképekhez** | csoport | tábalgép vagy asztali számítógép |
| 20 perc | **Diafilmek bemutatása a társaknak** | frontális | tábalgép vagy asztali számítógép |
| 5 perc | **Értékelés:**  Szempontok: aktivitás, digitáliseszköz-használat | frontális |  |

|  |
| --- |
| e-book készítése – óraterv (1–4. évfolyam)  Időtartam: 2 óra  Előzetes tevékenység: a pályázatra beérkezett produktumok fotózása |

| Idő | Tevékenység | Munkaforma | Eszközök |
| --- | --- | --- | --- |
| 3 perc | **Szervezési feladatok:**  Eszközök előkészítése | frontális | asztali számítógép vagy tablet, interaktív tábla vagy projektor |
| 10 perc | **Motiváció:**  Katalógus megtekintése  „Mi célt szolgál egy katalógus létrehozása? Milyen egy katalógus? Hogy néz ki? Milyen egy oldala? Milyen szempontok alapján kell összeállítani?” | frontális, szemléltetés | interaktív tábla vagy projektor |
| 2 perc | **Célkitűzés:**  „Digitális katalógust, e-bookot fogunk létrehozni azokból az alkotásokból, melyek a pályázatra érkeztek.” | frontális  közlés |  |
| 20 perc | **Online felület megismerése:**  A [WriteReader](https://app.writereader.com/) felület megismerése, funkcióinak kipróbálása lépésről lépésre. | frontális | interaktív tábla |
| 5 perc | **Szempontok meghatározása:**  Szempontok: esztétikus elhelyezés, összeillő szín- és formavilág | frontális | interaktív tábla vagy projektor |
| 35 perc | **e-book létrehozása:**  Képek kiválasztása, címadás, szerkesztés, feltöltés | csoport | tábalgép vagy asztali számítógép |
| 10 perc | **Produktumok bemutatása a társaknak:** | frontális | tábalgép vagy asztali számítógép |
| 5 perc | **Értékelés:**  Szempontok: aktivitás, digitáliseszköz-használat | frontális |  |

MELLÉKLETEK

|  |
| --- |
| **1. Ötletláda** |
|  |
| **2. Szófelhő (Wordart)** |
|  |
| **3. Gondolattérkép** |
|  |
| **4. Mindennapi kvíz:** |

|  |  |
| --- | --- |
| **1–2. évfolyam** | **3–4. évfolyam** |
| [**1. nap**](https://actionbound.com/bound/mese1) | [**1. nap**](https://actionbound.com/bound/mese1nap)  **https://en.actionbound.com/img/qr/mese1nap.png** |
| [**2. nap**](https://actionbound.com/bound/mese2)  **https://en.actionbound.com/bound/mese2/qr** | [**2. nap**](https://actionbound.com/bound/mese2nap)  **https://en.actionbound.com/bound/mese2nap/qr** |
| [**3. nap**](https://actionbound.com/bound/mese3)  **https://en.actionbound.com/img/qr/mese3.png** | [**3. nap**](https://actionbound.com/bound/mese3nap)  **https://en.actionbound.com/bound/mese3nap/qr** |
| [**4. nap**](https://actionbound.com/bound/mese4)  **https://en.actionbound.com/bound/mese4/qr** | [**4. nap**](https://actionbound.com/bound/mese4nap)  **https://en.actionbound.com/img/qr/mese4nap.png** |
| [**5. nap**](https://actionbound.com/bound/mese5)  **https://en.actionbound.com/img/qr/mese5.png** | [**5. nap**](https://actionbound.com/bound/mese5nap)  **https://en.actionbound.com/bound/mese5nap/qr** |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| MINDENNAPI KVÍZ ÖSSZESÍTŐ  [Actionbound](http://redmenta.com) App | | | | | | | | | | | | | | |
| tanulók |  |  |  |  |  |  |  |  |  |  |  |  |  |  |
| 1.nap |  |  |  |  |  |  |  |  |  |  |  |  |  |  |
| 2.nap |  |  |  |  |  |  |  |  |  |  |  |  |  |  |
| 3.nap |  |  |  |  |  |  |  |  |  |  |  |  |  |  |
| 4.nap |  |  |  |  |  |  |  |  |  |  |  |  |  |  |
| 5.nap |  |  |  |  |  |  |  |  |  |  |  |  |  |  |
| Összesen (pont) |  |  |  |  |  |  |  |  |  |  |  |  |  |  |

|  |
| --- |
| **5. Digitális napló:** |
|  |
| **6. Együttműködési önértékelési lap:** |
|  |
| **7. LapodaMese:** |
| **KÃ©ptalÃ¡lat a kÃ¶vetkezÅre: âlapodamese kÃ©pâ** |

|  |  |
| --- | --- |
| **Mese, mese, mátka … c. projekt**  **Alkalmazások – Printscreen** | |
| [Mindomo](http://www.mindomo.com/) |  |
| [WordArt.com](https://wordart.com/) |  |
| [Melyik népköltészeti alkotásra ismersz rá?](https://learningapps.org/view8121504) |  |
| [Melyik népköltészeti alkotásra ismersz rá? (kakukktojás)](https://learningapps.org/view8121566) |  |
| [I Wish You T](https://iwishyouto.com/)o |  |
| [Rokonok](http://www.bihalbocs.hu/dialektologia_demo/rokonok.html) |  |
| [Rendezd sorba a történéseket!](https://learningapps.org/view7258346) |  |
| [Húzd a tulajdonságokat a szereplőkhöz!](https://learningapps.org/view7258313) |  |
| [Rendezd sorba a képeket!](https://learningapps.org/view7258270) |  |
| [Csoportosítsd a jellemzőket!](https://learningapps.org/view7258501) |  |
| [Makebadges](https://www.makebadg.es/) |  |
| [LapodaMese](http://www.lapoda.hu/szoftverek/lapodamese) |  |
| [WriteReader](https://app.writereader.com/) |  |
| [Actionbound](https://en.actionbound.com/) |  |
| [Menti](https://www.menti.com/) |  |